 Proza - : - Cheia Magica de Carmen Vintan : - Cheia Magica de Carmen Vintan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > invoiala ... (Proza) > Alita si... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14136322 Cheia_Magica' > Vizionari: 341 > Cheia Magica proza [ ] - - - - - - - - - - - - - - - - - - - - - - - - - de Carmen Vintan [Camy Traitly ] 2019-02-19 | | Tanarul urias tocmai iesi din scorbura intunecata a copacului. Lumina soarelui il facu sa inchida pentru o clipa ochii. Ramase nemiscat ciulind urechile. Linistea din jur nu parea deranjata de cantecelul murmurat al fetei care isi tinea fata lipita de trunchiul gros. Facu cativa pasi proptindu-se in fata ei, cu mainile incrucisate la piept. -Ce faci aici? o intreba suparat privind-o cum zgarie coaja trunchiului cu un briceag ascutit. Fata tresari. Parul lung ca spicul i se legana incoace si in colo in adierea delicata a vantului zbarlindu-i cate o suvita in crestetul capului. Razele de soare se jucau printre crengile aplecate poposind uneori peste obrazul trandafiriul si pistruiat. Se intreba de unde aparuse, asa, dintr-odata. Rasuci iute capul in directia casei de pe deal sperand sa o vada pe sora ei mai mare in curte, insa nu zari pe nimeni. Uriasul ii surprinse pentru o clipa privirea tematoare. Fireste, acum regreta ca poposise de dimineata, aici. Pe cand isi memora poezia tirsiindu-si pasii printre pietrele drumului catre scoala se gandise la cea mai deasa umbra din tinut. Avea nevoie de singuratate, se saturase de teme si de cursuri. -Ma joc...a...a...il poti intreba pe Denis, vine acusi! ii raspunse iute cu o minciuna lasand capul in jos zgarmanind cu calcaiul ghetelor in pamantul batatorit, langa o radacina impletita. -Denis? Baiatul acela cu parul ca tepile ariciului care face galagie cat o suta de tobe? o intreba dand din cap neincrezator, uriasul. -Este prietenul meu, sta acolo, in vale, langa casa aceea cu hornul negru. O vezi? Adeline ii arata cu degetul aratator in acea directie tragand cu coada ochiului la chipul palid al uriasului. Dar tu, cine esti? Nu te cunosc! -Desigur ca nu ma cunosti, raspunse acesta cu blandete varandu-si mainile scheletice in buzunarul pantalonilor largi. Ma cheama Tompom si sunt prietenul lui! zise ridicand capul catre coroana pana la cer. Noi il numim Copacul intelept. M-a rugat sa gasesc Cheia Magica, altfel se va prabusi curand. Se usuca, vezi? Frunzele lui sunt ca niste lacrimi, se risipesc pe jos si se preling in sant odata cu ploaia, crengile se sfarama si cad la pamant langa radacina asta franta in bucati, iar trunchiul se inconvoaie din ce in ce mai mult spre pamant, imprafosat. M-am gandit ca poate ma vei putea ajuta tu! -Eu? se mira punandu-si un deget pe frunte, ganditoare. Desigur! replica dintr-odata hotarata. -Da-mi mana ta, Adelina! zise Tompom bucuros intinzandu-i palma mare. Vom cauta impreuna! Fata ridica din sprancene uimita pentru ca uriasul ii cunostea numele, dar nu dadu prea multa importanta acestui fapt si il apuca de un colt al bluzei de panza urmandu-l prin tunelul din scorbura. Crengile uscate trosneau sub ghetele lor si, cu cat inaintau, Adelina simti o adiere de vant racoroasa care i se strecura prin rochita subtire miscand-o dintr-o parte in alta deasupra genunchilor mici si rotunzi pana ce vantul se inteti atat de tare incat fata inchise ochii si il stranse mai tare pe tanarul urias. La capatul celalalt iesira intr-o poienita. Vremea nu parea tocmai prietenoasa. O ploaie rece de vara ii udara din cap pana in picioare. Pana ce traversara micul pod peste iazul celor sapte Ceruri care se involbura sub rafalele furioase ale vantului, Adelina regreta ca il urmase pe Tompom, dar el o trase dupa el pe cararea uda printre copacii care isi aplecau crengile in toate directiile pana ce ajunsera in fata unei case construita din lemn si piatra de rau. Casa era sustinuta de trunchiuri groase de copac. La ferestre se revarsau peste zidurile albe zeci de flori agatatoare. Arbori infloriti si flori de toate soiurile umpleau gradina continuandu-se pana dincolo de drumul pavat cu pietre. Adelina zambi la gandul ca Tompom este pasionat de plante, la fel ca ea. Deasupra acoperisului rosu se afla o pancarda pe care scria:" Casa Lunii". -Casa Lunii? il intreba curioasa. -intra! o invita el inainte de a pasi peste prag. Noptile cu luna plina mi le petrec sub cerul instelat, se destainui el in timp ce se apropiara de focul care isi ridica limbile rosiatice pana la tavanul albastru ca cerul asezat in mijlocul salii uriase. Covorul vegetal razbea triumfator printre dalele de piatra, iar zidurile erau si ele imbracate in flori. Sute de ghivece colorate cu iasomie, trandafiri si puieti fructiferi umpleau locul. Aseaza-te aici, este mai cald! ii oferi el un scaun acoperit cu un pled, mai aproape de caldura focului. El se aseza pe o buturuga rasturnata. Sa nu-ti faci griji, furtuna va trece curand! Se porneste numai cand regina noastra este furioasa. Probabil ca astazi a fost vizitata de Regina Vanturilor de Vest. Locuieste acolo sus, in Castelul Pietrelor Colturoase, spuse aratandu-i cu mana catre fereastra deschisa privind dincolo de ea, inspre varful unui munte stancos ascuns printre nori. -O regina? Copila era fascinata. -Se numeste Crinul Zapezilor si este foarte frumoasa. Daca o privesti mai bine se aseamana cu Craiasa Zapezilor din povestile voastre. Banuiesc ca ai citit cartea, nu-i asa? Adelina nu deschisese niciodata o carte de povesti, pentru ca nu-i placea sa citeasca. - Nu, nu am citit-o! raspunse lasandu-si privirea rusinata in pamant. Urasc cartile! zise dintr-odata strangandu-si pumnii furioasa. -imi pare rau sa aud asta. Nu ma vei putea ajuta sa gasesc Cheia Magica. Copacul intelept se va prabusi, iar eu nu voi putea sa mai ies niciodata in lumea voastra, spuse cu tristete. Regina ma va alunga din tinut. stii unde ma va trimite? Tocmai pe insula Tristetii, langa Stanca de Gheata. Cei care au ajuns acolo au murit de frig si singuratate...si nu imi permite sa iau nimic cu mine. Cine va avea grija de cartile mele? Nu pot trai fara sa citesc. -Tu citesti? intreba fata uluita. -Sigur ca da, in fiecare zi. Copacul intelept este invatatorul meu, imi pune multe intrebari la fiecare sfarsit de saptamana. Daca nu stiu sa raspund, ma atinge cu crengile peste umeri, astfel stiu ca trebuie sa invat mai cu sarg. -Unde sunt cartile tale? Adelina isi roti ochii in jurul ei, curioasa. -Le pastrez in Stanca Valorilor. Uriasilor li se da voie sa-si depoziteze acolo tot ce considera ca au mai de pret. -Aveti si bijuterii? Sau poate aur? intreba ea entuziasmata. -Desigur ca avem. -Ma poti duce acolo...? Fata isi dorea sa ia cateva pentru mama si sora ei. -Sa mergem! Stanca Valorilor nu era departe de locuinta uriasului. Cararea tapetata cu pietre colturoase ii conduse prin Valea Celor O Mie de Flori, urcara cele Doua Sute de Trepte, pana ce ajunsera in fata unei cladiri construita sub o stanca, cu mult mai impozanta decat si-o inchipuise Adelina. ii intampinara forfota tinerilor uriasi. Cantecele lor vesele o incantara pe fata. Asezati pe mai multe compartimente despartite de paravane colorate, unii asezau cartile in rafturi, altii adunau in cuburi de lemn diferite obiecte etichetandu-le pe fiecare in parte, altii transportau cutiile colorate in care se aflau bijuteriile, iar altii notau pe o tabla toate obiectele depozitate. Toti purtau pantaloni de culoarea marii, tunici albe cu gulere rulate in jurul gatului si sepci colorate. Fiecare avea cate un numar deasupra vizierii. Tompom ii saluta cu o inclinare a capului in timp ce o grabea sa ajunga in partea opusa a salii unde se aflau rafturile cu carti pentru copii, ordonate ca niste soldatei la parada. Scotoci printre volume miscandu-si caraghios buzele groase susotind titlurile si autorii. Dupa un timp chipul i se lumina intr-un zambet larg. Extrase cateva pe care le intinse fetei. Lua si el cateva in brate, apoi o indemna sa urce scarile spiralate de piatra. -Vreau sa plec acasa! spuse pe un ton de rasfat, Adelina. Nu reusise sa ia nimic de acolo, ce rost mai avea sa ramana in aceste locuri? -Ai spus ca ma vei ajuta! replica nelinistit Tompom trecandu-si mana printre firele de par negru ca abanosul cazute pe frunte. Ce voi face eu cu invatatorul meu? -Bine, nu stam mult, de acord? accepta fata ingaduitoare. -Promit! replica iute uriasul cand pasira pe holul lung cu podea de piatra. Se oprira inaintea unei incaperi fara usa. Cateva ghivece cu bonsai infloriti ii asteptau in incaperea fara mobila. -Sa ne asezam! Tompom isi incrucisa picioarele sub el pe covorul de culoarea ierbii. Lua de jos tava cu cele doua cesti din care se ridicau aburii fierbinti si aromati ai ceaiului intinzandu-i o cana. Fata sorbi cu zgomot din lichidul placut, apoi lua o carte si citi titlul cu glas tare. Deschise prima pagina cu mainile tremurande. Era pentru prima data cand tinea in palmele mici si delicate o carte diferita de cele de la scoala. Ofta si incepu sa citeasca. Literele ii alunecau sub privirile curioase. Trecura cateva ore pana ce intoarse si ultima fila, apoi ofta adanc. Tompom ridica intrebator din sprancenele groase. Adelina dadu din cap negativ; nu gasise nimic. Uriasul ii mai intinse o carte, si inca una... pana ce soarele coborase dincolo de marginea lumii. -A venit timpul sa ma duc acasa! zise dezamagita, dar iti promit ca voi veni in fiecare zi. si se tinu de cuvant. intre timp Copacul intelept se usca si mai mult, frunzele parasira coroana, coaja trunchiului se rupse, iar Adelina abia se mai tara prin scorbura care o strivea pe fiecare zi ce trecea... pana cand... intr-o zi... -Am gasit! exclama fata, triumfator. Tompom ingramadi iute cartile intr-o cutie. isi rasuci trupul masiv surprinzand privirea albastra a fetei luminata de bucurie. -stiam ca ma vei ajuta! Multumesc! zise uriasul cu recunostinta. Adelina pleca acasa. Scotoci printre lucrurile tatalui ei pana ce adunase toate uneltele de gradinarit. ingriji copacul asa cum citise in carte. Cu timpul acesta se intrema si deveni puternic oferindu-i umbra in zilele toride de vara si adapost sub coroana lui, in zilele ploioase. Tompom deveni cel mai bun prieten al ei. Denis nu se mai comporta ca un tanc galagios. Copacul intelept mai exista si astazi. Este falnic si bogat in frunze. Adelina dezvolta un interes deosebit pentru stiintele naturale si deveni unul din marii specialisti in domeniul botanicii, iar ideile ei servira in beneficiul omenirii. Gasise Cheia Magica cu care deschise usa invataturii, prin studiu intens. Asta le ceruse Copacul intelept si ea reusise! | index 'pageview'); 